open-index/open-wikipedia-markdown huggingface dataset:
Dora utforskeren

***Dora utforskeren*** (org.: *Dora the Explorer*) er en amerikansk animert pedagogisk TV-serie for barn som gikk på Nickelodeon  fra 2000 til 2019. Den ble skapt av Chris Gifford, Valerie Walsh, Rick Velleu og Eric Weiner. 

Dora utforskeren er en tospråklig serie. I originalversjonen snakker figurene engelsk og spansk, mens i den norske versjonen snakkes norsk og engelsk. Hensikten er å lære barn enkle ord på det andre språket, som tall, farger og gjenstander. Serien er utgitt i en rekke land, og i de fleste er engelsk det sekundære språket.

Det er også utgitt leker, bøker og videospill med figurene fra serien.

## Figurer
*Dora – en ung jente som i hver episode legger ut på en reise for å finne noe eller hjelpe noen.
*Boots – en ape som er Doras bestevenn og er med på reisene.
*Reven Rappo – en rev som alltid prøver å ødelegge ved å rappe gjenstander fra Dora og Boots.
*Ryggsekk – Doras ryggsekk inneholder ting de får bruk for under reisen for å løse problemer.
*Kartet - et kart Dora kan spørre om hjelp når hun ikke vet veien.
*Isa – en iguan som alltid dukker opp når Dora trenger det.
*Tico – ekorn som snakker kun engelsk og kjører ofte motoriserte kjøretøy når Dora trenger det.
*Benny – en okse som kan ro båter og kjøre biler.
*Diego – fetter til Dora.
*Blue – et blått lokomotiv.
*Lille blåfugl – en liten blå fugl.
*Store røde kylling – en stor rød kylling.
*Fiestatrioen – en frosk, en gresshoppe og en snegle som spiller en snutt hver gang Dora og Boots gjennomfører noe.

Utforskerstjerner:
*Glimre – lyser
*Bråke – bråker høyt
*Skifte – endrer form
*Saltador – hopper
*Juhu – babystjerne
*Disco – diskokulestjerne
*Gusty – kontrollerer vind
*Magico – magistjerne
*Slipperony - såpestjerne

## Eksterne lenker
* 
*
Sjalusi

**Sjalusi** (også kalt **svartsjuke**) er en følelse og refererer til de negative tankene og følelsene av usikkerhet, frykt, og engstelse for et forventet tap av noe personen verdsetter, som et forhold, vennskap, eller kjærlighet. Sjalusi består ofte av en kombinasjon av følelser som sinne, sørgmodighet, og avsky. 

Sjalusi er en kjent erfaring i menneskelige relasjoner. Det har vært observert hos spedbarn fem måneder gamle og eldre. Noen hevder at sjalusien er sett i alle kulturer, derimot, hevder andre sjalusi er kultur-spesifikke fenomen. 

Sjalusi som en følelse eller effekten av sjalusi har vært et tema i mange romaner, sanger, dikt, filmer og andre kunstneriske verk. Det har også vært et tema av interesse for forskere, kunstnere og teologer. Psykologer har foreslått flere modeller av prosessene underliggende sjalusi og har identifisert faktorer som fører til sjalusi. Sosiologer har vist at kulturelle oppfatninger og verdier spiller en viktig rolle i å bestemme hva som utløser sjalusi og hva som er sosialt akseptabelt uttrykk for sjalusi. Biologer har identifisert forhold som kan ubevisst påvirke uttrykk for sjalusi.

## Referanser
De tolv apostler (Australia)

**De tolv apostler** er en rekke staurer av kalkstein ved kysten av Port Campbell Nasjonalpark, langs veien Great Ocean Road i staten Victoria, Australia.

De tolv apostler er et populært turistmål.
Nick Augusto

**Nick Augusto** (født 4. august 1986) er trommeslageren i heavy metal-bandet Trivium. Han erstattet Travis Smith 4. februar 2010. Siden han ble i Trivium har han vært med i 2 sanger; «Shattering The Skies Above», som ble laget til spillet *[[God Of War 3]]*, og en coversang av Sepulturas «Slave New World». Før Augusto ble med i Trivium, var han trommeslager for bandet Maruta.

## Eksterne lenker
* 
*
Ragnar Solberg

**Ragnar Solberg** (født 30. september 1898 på Dovre, død 9. desember 1967) var en norsk dikter.  

Ragnar Solberg var født på Fokstua på Dovre av foreldra Anton Solberg og Marit Domaas, og levde så godt som hele sitt liv på Fokstua. Han utga flere diktsamlinger både på riksmål og på dovremål. I tillegg var han en aktiv skribent. Ragnar Solberg drev Fokstua hotell fra 1928.

## Bibliografi
* *Is-Gud*, 1937.
* *Du fjell*, 1938.
* *Livs-skurd*, 1950.
* *Ljos*, 1953.
* *Kjærlighet til lyset*, 1966.
* *Dikt i utval*, 1968.

## Referanser


## Litteratur
* Lunde, Jon Vegard 1998: *Vindharpens mester: Ragnar Solberg, Diktaren på Dovrefjell*
* Myhren, Johs. 1985; *Dovrediktaren Ragnar Solberg*, side 68-80, Årbok for Gudbrandsdalen. Årgang 53. 1985.
Hartmannsdorf-Reichenau

**Hartmannsdorf-Reichenau** er en kommune i den sørvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen, langs grensen til Landkreis Mittelsachsen. Kommunen har 1&nbsp;148 innbyggere (31. desember 2008) og er en del av forvaltningsfellesskapet Pretzschendorf.

Kommunen Hartmannsdorf-Reichenau ble opprettet gjennom en sammenslåing av de to tidligere kommunene Hartmannsdorf og Reichenau i Landkreis Dippoldiswalde og befinner seg i det østlige Erzgebirge ca 35 km fra Dresden, i nærheten av byen Frauenstein. Elven Wilde Weißeritz og demningen Lehnmühle befinner seg i nærheten av kommunen. Andre nabosteder er Hennersdorf, Röthenbach og Kleinbobritzsch som var fødestedet til Johann Gottfried Silbermann.

Hartmannsdorf-Reichenau var en kommune i Landkreis Dippoldiswalde. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.

## Referanser


## Eksterne lenker
*
Matthew Cook

**Matthew Cook** (født 10. november 1987 i Edmonton, død 4. april 2010) var en canadisk kjelkehockeyspiller. Han fikk påvist kreft i sin venstre fot da han var 18 år gammel, og fordi kjemoterapibehandlingen ikke fungerte måtte de amputere foten under kneet. 

Cook begynte å spille kjelkehocket på Edmonton Impact i 2007, og debuterte på det canadiske landslaget ved VM i kjelkehockey 2009, der Canada fikk bronse. 

## Meritter
*VM i kjelkehockey 2009
**Bronse

## Referanser


## Eksterne lenker
* Profil hos den canadiske paralympiske komité
Dresdner Kreuzchor

**Dresdner Kreuzchor** er et mer enn 700 år gammelt guttekor i Dresden i den tyske delstaten Sachsen.  

Koret er gjennom historien nært knyttet til Dresdner Kreuzschule som nevnes første gang 6. april 1330. Kreuzschule ble etablert som latinskole, men hadde i tillegg som en viktig oppgave å lære opp gutter til kirkekoret i Dresdner Kreuzkirche. 

Dresdner Kreuzchor teller vanligvis 150 gutter mellom 9 og 19 år, som gjerne blir kalt *kruzianere*. På reiser reduseres koret til 80 stemmer. Koret fremfører verker som blandet guttekor (S/A/T/B). De fleste kruzianere bor på internat.

Koret er hjemmehørende i Dresdner Kreuzkirche hvor koret regelmessig synger til vesper hver torsdag kl 18 om sommeren og kl 17 om vinteren. I tillegg synger koret søndag kl 9 30 til gudstjeneste. 

Konsertene med Dresdner Philharmonie, Sächsische Staatskapelle Dresden og andre ensembler utgjør en viktig del av kulturlivet i Dresden.

Dresdner Kreuzchor reiser hvert år på turneer i Tyskland, men også ellers i Europa, Japan, Sør-Korea, Canada, Latin-Amerika og USA. Tilsammen opptrer koret ca 100 ganger hvert år: 50 gudstjenester og vespere, 10 konserter i Kreuzkirche (med Bachs Juleoratoriet og Matteuspasjonen og Johannes Brahms' Ein deutsches Requiem som fast program) og endelig 40 konserter på turné. Korets publikum utgjør år om annet omtrent 150 000 mennesker.

Koret gjør regelmessig opptak for radio og TV og har i 80 år gjort lydopptak for grammofonplater, CD og tilsvarende medier.

## Kjente medlemmer
* Carl Heinrich Graun (1701-1759), komponist
* Johann Gottlieb Graun (1703-1771), komponist
* Steffen Kammler (1965-), dirigent, blant annet for Cæciliaforeningen, Oslo 
* René Pape (1964-), operasanger
* Hans-Christoph Rademann (1965-), dirigent Dresdner Kammerchor og RIAS Kammerchor
* Karl Richter (1926-1981), dirigent
* Peter Schreier (1935-), dirigent og sanger
* Udo Zimmermann (1946-), komponist

## Litteratur
* Karlheinz Blaschke: *Dresden, Kreuzkirche, Kreuzschule, Kreuzchor – musikalische und humanistische Tradition in 775 Jahren.* Gütersloh/München 1991, ISBN 3-570-06664-9 
* Dieter Härtwig, Matthias Herrmann: *Der Dresdner Kreuzchor – Geschichte und Gegenwart, Wirkungsstätten und Schule*, Evangelische Verlagsanstalt Leipzig 2006, ISBN 3-374-02402-5
* Jürgen Helfricht: *Dresdner Kreuzchor und Kreuzkirche. Eine Chronik von 1206 bis heute.* Husum 2004, ISBN 3-89876-180-0
* Hans John: *Der Dresdner Kreuzchor und seine Kantoren.* Berlin 1987, ISBN 3-374-00177-7

## Eksterne lenker
* 
*
Ribeira Brava (Madeira)

**Ribeira Brava** er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen og på elva som renner ut ved byen. Navnet betyr «den ville elva».

## Kommunen

Kommunen Ribeira Brava ligger sentralt på sørsida av øya, vest for Câmara de Lobos. Arealet er ca. 65 kvadratkilometer og folketallet  (i 2011). Kommunen blei oppretta i 1914 ved utskilling av arealer fra nabokommunene.

De viktigste næringsveiene er jordbruk og fiske.

I nord ligger blant annet fjelltoppene Pico Grande og Pico do Cerco på henholdsvis 1675 og 1586 meter.

## Byen

Byen Ribeira Brava ligger ved utløpet av elva. Den daterer seg tilbake til 1400-tallet, da den var et viktig stopp på vegen mellom Funchal og nordsida av øya. Området var også viktig i dyrkinga av sukker, Madeiras viktigste plante de første hundreåra.

Kirka *Igreja de São Bento* er opprinnelig fra 1500-tallet, men blei kraftig ombygd på 1800-tallet. Rådhuset er fra 1765.

I byen ligger Madeiras etnografiske museum som åpna i 1996 og har omfattende framstillinger av øyas tradisjonelle næringer. Byen har også et museum som legger særlig vekt på hesten som motiv i kunst og kunsthandverk.

## Elva

Elva Ribeira Brava er nærmere 12 kilometer lang og kommer fra fjella i det sentrale vest. Et reservoar i høyden bidrar med både drikkevann og strømforsyning.

## Kirkesogn

Kommunen består av fire kirkesogn: Campanário, Ribeira Brava (byen), Serra de Água og Tabua.

## Referanser
Höckendorf

**Höckendorf** er en tidligere kommune i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen hadde 3&nbsp;003 innbyggere (31. desember 2008).

Höckendorf ligger ca 20 km sørvest for Dresden og ca 10 km nordvest for byen Dippoldiswalde, mellom landskapet Tharandter Wald og Osterzgebirge. Bundesstraße 173 ligger nord for kommunen og Bundesstraße 170 ligger øst for kommunen. I vest danner elven Wilde Weißeritz dens vestlige grense. Sørvest for kommunen ligger demningen Klingenberg.

Höckendorf består av distriktene Höckendorf og de tidligere kommunene Edle Krone (1875), Obercunnersdorf (1991), Beerwalde (1994), Borlas (1994), Ruppendorf (1994) og Paulshain (1996).

Höckendorf var en kommune i Kreis Dippoldiswalde fra 1952 til 1990, og i Landkreis Dippoldiswalde fra 1990 til 1994. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.

## Eksterne lenker
*
Arcade Fires diskografi

**Arcade Fires diskografi** inneholder fem studioalbum, en studio-EP, en konsert-EP med David Bowie, og ti singler. Arcade Fire er et indierockband fra Montréal, Canada. Deres utgivelser har blitt gitt ut gjennom Merge Records, med unntak av en konsert-EP som ble gitt ut gjennom iTunes. I Storbritannia blir musikken gitt ut gjennom Rough Trade Records.

## Studioalbum

## EP-er

## Singler

"—" markerer singler som ble gitt ut, men ikke havnet på noen lister.

## Referanser



## Eksterne lenker
*
Ossian (kor)

**Ossian** ble stiftet som kor i Kristiania i september 1892 som en «sangforening for eldre academici». Stiftere var Olaus Andreas Grøndahl, (g.m. Agathe Backer-Grøndahl), J. v. d. Lippe og Cl. Winter-Hjelm. Korets første dirigent var Thorvald Lammers. Første konsert var i 1893. Ossian var stadig virksomt i 1895, men er i dag (2021) ikke registrert som kor.
## Se også
*Ossians sanger.
## Referanser
Barcelona Pavilion

**Barcelona Pavilion** var et band på begynnelsen av 2000-tallet fra Toronto som etterhvert fikk en standhaftig fanbase. Det har utgitt blant annet *It's Because of the Barcelona Pavilion* og *It's the Barcelona Pavilion*, begge via Blocks Recording Club.

Magasinet *[[NOW]]* beskrev i 2003 bandet som «det beste nye bandet i Toronto», og bandet ble koblet direkte til Torontopia-scenen. Samme året spilte bandet inn en radiosesjon DJ-en John Peel i BBC Radio 1. Etter å ha oppløst i 2005 ble bandet samlet for en konsert i 2005, hvor de spilte på Wavelengths siste episode, nummer 500, den 14. februar 2010.

## Diskografi
### EP-er
**The Barcelona Pavilion (Blocks, 2001)
**It's The Barcelona Pavilion (Blocks, 2003)
*''It's Because of the Barcelona Pavilion (Blocks, 2005)

## Eksterne lenker
*
Olderdalen (Trondheim)

**Olderdalen** er en bekkedal og et boligområde på Ranheim i Trondheim kommune. Dalen dannes av Rønningsbekken (eller Sjøskogbekken), som løper ut i Trondheimsfjorden ved Ranheim. Navnet Olderdalen kommer av olderskog. Fra og med 1950-årene har flere gårder i Olderdalen blitt helt eller delvis utstykket til boligtomter. Olderdalen avgrenses av resten av bebyggelsen på Ranheim i nord ved Europavei 6. I øst ligger Vikåsen, og vest og sør for boligområdene i Olderdalen ligger gårdene Presthus, Overvik og Tesli med dyrket mark.

## Referanser
Guillaume Kigbafori Soro

**Guillaume Kigbafori Soro** (født 8. mai 1972 i Ferkessédougou i Elfenbenskysten) har vært statsminister i Elfenbenskysten siden 4. april 2007. Før sin tjeneste som statsminister, ledet Soro den patriotiske bevegelsen i Elfenbenskysten og senere var han med i opprørsgruppen New Forces som denne gruppens generalsekretær.

Da Soro ledet opprørsgruppen patriotiske bevegelsen i Elfenbenskysten (MPCI) fra september 2002 gjorde gruppen opprør mot regjeringen til president Laurent Gbagbo. Dette utløste den ivorianske borgerkrigen.

I desember 2002 ble Soro sin gruppe MPCI slått sammen med de to andre opprørsgruppene Ivorian Popular Movement of Great West (MPIGO) og Bevegelsen for rettferdighet og fred (MJP) som sammen dannet opprørsgruppen les Forces Nouvelles de Côte d'Ivoire som også er kjent under navnet New Forces. Det var i denne gruppen at han var generalsekretær før han ble utnevnt til statsminister i den ivorianske regjeringen.

Etter en fredsavtale i januar 2003 sluttet Soro seg til regjeringen og fikk rollen som kommunikasjonsdirektør og minister i april 2003. Den 28. desember 2005 ble Soro utnevnt til minister for gjenoppbygging og reintegrering i regjeringen til statsminister Charles Konan Banny. Med denne stillingen ble han den nest høyeste medlemmet av regjeringen etter statsministeren. Han deltok imidlertid ikke på et eneste regjeringsmøte i denne stillingen før den 15. mars 2006.

Den 29. juni 2007 ble flere raketter avfyrt mot Soro sitt fly mens det sto på flyplassen i Bouaké. Rakettene førte til betydelig skade på flyet. Soro kom uskadd fra angrepet, men fire andre passasjerer skal ha blitt drept og ti skal ha blitt såret.

I juli 2023 ble en etterforskningsdommer i Paris, Frankrike utnevnt til å etterforske mordet på Ibrahima Coulibaly i april 2011, en tidligere ivoriansk opprørsleder, der Guillaume Soro antas å ha vært involvert i attentatet.https://fr.africanews.com/2023/07/04/france-soro-vise-dans-lenquete-sur-lassassinat-dun-chef-rebelle-ivoirien/.

## Referanser


## Eksterne lenker
*
Fiordichthys slartibartfasti

***Fiordichthys slartibartfasti*** er en sjelden art av levendefødende slangefisker som finnes i Fiordland-regionen på Sørøya i New Zealand.
Den er eneste art i slekten ***Fiordichthys***.
Epitetet *slartibartfasti* er fra bifiguren «Slartibartfast» i *[[Haikerens guide til galaksen]]* av Douglas Adams.

## Eksterne lenker
* 
*
Hurtigløp på skøyter under Vinter-OL 1988 – 500 meter herrer

**500 meter herrer** var en øvelse i hurtigløp på skøyter under Vinter-OL 1988 og ble avholdt på Olympic Oval i Calgary, Canada den 14. februar 1988.

37 utøvere fra 15 nasjoner deltok i øvelsen.

## Medaljevinnere

## Rekorder
Dette var gjeldende verdens- og olympisk rekord før Vinter-OL i 1988:

Følgende nye verdensrekorder og olympiske rekorder ble satt i konkurransen:

## Resultater

## Referanser


## Eksterne lenker
* 
* Offisiell olympisk rapport
* Speed Skating at the 1988 Calgary Winter Games: Men's 500 metres  på Sports-reference.com/olympics
*  Distance result: Olympic Winter Games 1988 · Men · 500 Meter på SpeedSkatingNews.info
*   Results of the 1988 Olympic Winter Games 500 meters Men.
*  Results Olympic Games 1987/1988 Men - 500m : 14 Feb 1988 - Calgary på http.ISU.html.infostradasports.com
*  Speed Skating 1988 Olympic Games Results - Men's 500 metres - 14th February på The-Sports.org 
*
Les Breastfeeders

**Les Breastfeeders** er et canadisk indierockband fra Montréal som kombinerer garasjerock med yé-yé. Bandet består av vokalistene og gitaristene Luc Brien og Suzie McLelove, gitaristen Sunny Duval, bassisten Joe, tamburinisten Johnny Maldoror og trommeslageren Pat Sayers.

Bandet gav ut debutalbumet sitt, *[[Déjeuner sur l'herbe]]* i 2004 via Blow the Fuse Records. De har spilt flere konserter i Canada og USA, og sangen Angle Mort vant en SOCAN-pris for årets beste franskspråklige sangen i 2003.

## Diskografi
* *[[Déjeuner sur l'herbe]]* (2004)
* *[[Les matins de grands soirs]]* (2006)

## Eksterne lenker
* 
* 
* 
* Les Breastfeeders på Myspace
Den unge eventyrer

***Den unge eventyrer*** (originaltittel: ***Young Winston***) er et britisk biografisk eventyrdrama fra 1972 som omhandler de unge årene til Winston Churchill. Regi er ved Richard Attenborough. Hovedrollen som Churchill spilles av Simon Ward, mens andre sentrale roller spilles av Robert Shaw, Anne Bancroft, Anthony Hopkins og John Mills. Manuset er basert på Winston Churchill selvbiografiske bok *Mine unge år* (*My Early Life*) fra 1930.

Filmen ble tildelt en BAFTA (for beste kostyme), en Golden Globe (beste utenlandske film) og en Writers' Guild of Great Britain (manus). Den ble også nominert til tre Oscar-priser (beste manus, beste kostyme og beste Art Direction-Set Decoration).

## Handling
En film om den unge Winston Churchill med glimt fra hans barndom. Handlingen følger ham fra hans skoledager, gjennom krigsskole, flere kriger, blant annet boerkrigen hvor han som korrespondent blir tatt til fange, men klarer å flykte. Det er i filmen lagt stor vekt på hans forhold til faren.

Handlingen er hensatt til den britiske kolonitiden.

## Om filmen
Filmen ble forholdsvis godt mottatt av filmkritikeren Roger Ebert. Det kjente bransjebladet Variety beskrev den som brilliant og fascinerende.

Nigel Hawthorne hadde sin filmdebut i denne.

Winston Churchill skal selv har kontaktet regissøren på 1960-tallet for å be ham lage en film om ham selv som omhandlet hans unge år. Han ville at han selvbiografiske bok *Mine unge år*, fra 1930, skulle brukes som grunnlag.

## I rollene
* Simon Ward – Winston Churchill
* Robert Shaw – Lord Randolph Churchill
* Anne Bancroft – Lady Jennie Churchill
* Jack Hawkins – Pan Welldon
* Ian Holm – George E. Buckle
* Anthony Hopkins – David Lloyd George
* Patrick Magee – General Bindon Blood
* Edward Woodward – Kaptein Aylmer Haldane
* John Mills – General Herbert Kitchener
* Russell Lewis – Winston Churchill som barn
* Pat Heywood – Mrs. Everest
* Laurence Naismith	– Lord Salisbury
* William Dexter – Arthur Balfour
* Basil Dignam – Joseph Chamberlain
* Robert Hardy – Headmaster
* Peter Cellier – Captain 35th Sikhs
* Ronald Hines – Adjutant 35 Sikhs
* Richard Leech – Mr. Moore
* Clive Morton – Dr. Robson Roose
* Robert Flemyng – Dr. Buzzard
* Reginald Marsh – Prince of Wales
* Jane Seymour – Pamela Plowden

## Referanser


## Eksterne lenker
* 
* Lengre omtale av filmen på Guardian (engelsk, 2010)
Jackie McNamara

** John Robert «Jackie» McNamara** (født 24. oktober 1973 i Glasgow) er en skotsk tidligere fotballspiller og fotballtrener. Fra sommeren 2013 til 26. september 2015 var han trener for Dundee United. Han er en av de mest fremtredende fotballskikkelsene i skotsk fotball. Han er sønn av den tidligere fotballspilleren Jackie McNamara, Sr..

## Referanser


## Eksterne lenker
*
Contrived

**Contrived** er et canadisk rockeband fra Halifax og Montreal som ble startet opp i juni 2000. Bandet består av Mike Bigelow, Loel Campbell, Mike MacNeill, Tim D'Eon og Jon Samuel. Bandet er under kontrakt med Hand Drawn Dracula. Fire av de fem medlemmene er med i det Juno-vinnende bandet Wintersleep, og to av dem er med i Juno og Polaris-nominerte Holy Fuck. Bandet har til nå gitt ut tre album og en EP.

## Medlemmer
*Mike Bigelow – bass
*Loel Campbell – trommer
*Mike MacNeil – sang, gitar
*Tim D'Eon – keyboard, gitars
*Jon Samuel – sang, gitar

## Diskografi
**[[Pursuit of Plots]]* (2002)
**[[Starshine]]* EP (2004)
**[[Dead Air Verbatim]]* (2005)
**[[Blank, Blank, Blank]]* (2008)

## Referanser


## Eksterne lenker
* Contrived på MySpace
* Contrived på MapleMusic
«Olav Tryggvason»

**«Olav Tryggvason»** var et norsk mineleggingsfartøy som ble bygget ved Horten Verft, som byggenummer 119 tidlig på 1930-tallet. Kjølen ble strukket 1. januar 1931. Skipet ble sjøsatt 21. desember 1932 og satt inn i tjeneste 21. juni 1934. «Olav Tryggvason» var utstyrt med både dampturbiner og dieselmotorer. Hun var også utstyrt med et for sin tid meget moderne ildledningsutstyr som gjorde at hun kunne skyte med alle sine fire 120&nbsp;mm kanoner mot samme mål samtidig.

## «City of Flint»-episoden
Ved utbruddet av andre verdenskrig ble «Olav Tryggvason» involvert i episoden med det amerikanske lasteskipet «City of Flint» som var tatt som prise av det tyske lommeslagskipet «Deutschland». «City of Flint» var med prisemannskap på vei tilbake til Tyskland da det kom inn i norsk territorialfarvann og ankret opp ved Haugesund. «Olav Tryggvason» under ledelse av nestkommanderende Kaptein Bernt T. Dingsør, ble beordret til Haugesund og skipsjefen med om lag 30 mann bordet «City of Flint», løslot det amerikanske mannskapet og internerte det tyske prisemannskapet, som ble sendt til Kongsvinger Festning. I henhold til datidens internasjonale lov kunne tyskerne ha passert norsk territorialfarvann med sin prise, men når de ankret opp brøt de norsk nøytralitet og norske myndigheter måtte reagere. Dette medførte skarpe reaksjoner fra det tyske utenriksdepartementet som protesterte kraftig på nordmennenes handling.

## 9. april 1940
«Olav Tryggvason» under ledelse av kommandørkaptein T. Briseid kom i kamp med den tyske marinen i Horten havn 9. april 1940 hvor den senket et tysk marinefartøy og skadet to. Skipet ble senere samme dag tatt til fange av den tyske marinen som satte det i drift som tysk marinefartøy 11. april samme år under navnet «Albatros II».

## Tysk tjeneste
«Olav Tryggvason» tjenestegjorde i den tyske marinen fra 11. april 1940 som «Albatros II» og fra 16. april samme år under navnet «Brummer». I tysk tjeneste senket hun en destroyer og en ubåt. Skipet havarerte 3. april 1945 mens hun lå til reparasjon ved Deutsche Werke i Kiel. Vraket av «Olav Tryggvason» ble fjernet mellom 1945 og 1948.

## Referanser
Olaus Andreas Grøndahl

**Olaus Andreas Grøndahl** (født 4. november 1847 i Oslo, død 31. desember 1923) var en norsk dirigent, komponist og sanginstruktør. Han var gift med Agathe Backer-Grøndahl. 

## Liv og virke
O. A. Grøndahl studerte 1873 i Köln og Leipzig. Han ledet etter hvert en rekke sangforeninger i Oslo, herunder Frimurernes Sangforening. Han komponerte blant annet *Ung Magnus* og *Foran sydens kloster*. Grøndahl var Statens sanginspektør 1904–07.

Han underviste på 1890-tallet i sang ved Olaf Bergs pikeskole. Han var dirigent for Den norske studentersangforening, og da tre kvinnelige studenter i desember 1895 stiftet Kvindelige Studenters Sangforening, tilbød han seg å dirigere også dem. Han var Kvindelige Studenters Sangforenings dirigent fra 1896 til 1905, og etter et avbrekk var han tilbake som korets dirigent fra 1910 til 1912. I januar 1912 trakk Grøndahl seg fra dirigentvervene i både Den norske studentersangforening og Kvindelige Studenters Sangforening. På den siste korøvelsen med studinene fikk han overrakt et etui der norske gullpenger lå dandert i lyreformet mønster. Myntene lå på blå og hvit bunn. Lyren var sangforeningens symbol, og blått og sølv – som heraldisk gjengis som hvitt – var sangforeningens farger. 

## Æresbevisninger og utmerkelser
Grøndahl ble slått til ridder av første klasse av St. Olavs Orden for fortjenstfull kunstnerisk virksomhet. Han ble også tildelt den svensk-norske kongens gullmedalje «Litteris et Artibus».

## Referanser


## Eksterne lenker
* Bilde av Olaus A. Grøndahl med flere, Villa Dalheim, Bekkelaget, Oslo, Oslo Museum
Liste over kriger Sør-Vietnam har deltatt i

Dette er en liste over kriger Sør-Vietnam (kjent som *Staten Vietnam* før 1955) har utkjempet.

## Referanser
Frank Bainimarama

**Josaia Voreqe** "**Frank**" **Bainimarama** (født 1954) er en fijiansk marineoffiser og politiker, nå statsminister på Fiji. Han er sjefen for de fijianske militære styrkene og han ble valgt til statsminister den 5. januar 2007. I tillegg til å tjente som statsminister har han også hatt flere ulike midlertidige ministerposter og porteføljer. Han har blant annet sittet i Utlendingsdirektoratet og Utenriksdepartementet. 

Bainimarama har tatt makten i to ganger i Fijis historie, første gang som sjef for den midlertidige militære regjeringen i Fiji fra 29. mai til 13. juli 2000, etter å organisert et mot-kupp for å nøytralisere det etniske fijianske kuppet som ble ledet av George Speight. Senere ble makten gitt til den utnevnte presidenten Ratu Josefa Iloilo. 

Senere var Bainimarama også med på å styrte regjeringen til president Qarase og kunngjorde at han hadde «motvillig» overtatt makten til formannskapet. Bainimarama maritime karriere strekker seg over tre tiår. Han har mottatt en rekke æresbevisninger for sin lange militære tjeneste. Han kritiserte flere ganger høytstående politikere fordi han mente at de på en eller annen måte var involvert i ett eller flere av de mange kuppene i Fijis historie.

## Referanser


## Eksterne lenker
* Frank Bainimarama hos Diktatornytt
Anthony LaPaglia

**Anthony LaPaglia** (født 31. januar 1959 i Adelaide i Australia) er en australsk skuespiller. Han debuterte som skuespiller med filmen *Cold Steel* i 1987 og to år senere var han med i filmen *[[Slaves of New York]]*, som ble en kult-klassiker blant de homofile miljøene i New York. 

Han er kjent for sin Golden Globe-vinnende rolle som FBI-agenten Jack Malone i den amerikanske TV-serien *[[Without a Trace]]*, og for sin Emmy Award-vinnende portrett av Simon Moon i TV-serien *[[Frasier]]*. 

I 1980-årene var LaPaglia keeper i National Soccer League og han spilte for lagene Adelaide City og West Adelaide. LaPaglia er nå medeier av A-League klubben Sydney FC, og har fløyet fra California til Sydney for å delta på alle deres kamper siden 2005. 

LaPaglia bor i Santa Monica i California. Han har sagt at han adopterte en amerikansk aksent for å hjelpe seg med lettere å komme i fungerende arbeid etter å ha flyttet til Amerika og han har mistet sin australske aksent fullstendig. Men han er fortsatt i stand til å utføre en feilfri australsk aksent hvis det er nødvendig i australske filmer som for eksempel Lantana og Balibo.

LaPaglia første ekteskap var med skuespillerinnen Cherie Michan. Han ble senere med skuespillerinnen Gia Carides, som han møtte på en fest. Han har en datter som heter Bridget.

## Filmografi
* 1990 - Betsys bryllup
* 1990 - Criminal Justice
* 1993 - Saken er biff
* 1994 - Klienten
* 1999 - Summer of Sam
* 2000 - Company Man
* 2005 - Happy Feet
* 2011 - Happy Feet 2
* 2016 - The Assignment
* 2017 - 

## Referanser


## Eksterne lenker
*
Charisma Carpenter

**Charisma Carpenter** (født 1970) er en amerikansk skuespiller. Hun er kjent for sin rolle som Cordelia Chase i TV-serien *Buffy the Vampire Slayer* og spin-off-serien *Angel*. 

Carpenter har blitt nominert til en Saturn Award og hennes nyeste rolle var en gjesterolle i TV-serien *Legend of the Seeker* som ble sendt på TV i USA i november 2009. I juni 2004 var hun månedens modell i *[[Playboy]]*.

Carpenter giftet seg med snekkeren Damian Hardy i 2002 og året etter fikk paret en sønn. Paret ble skilt i 2008. 

Carpenter bor i Los Angeles.

## Referanser


## Eksterne lenker
*
Norsk vegmuseum

**Norsk vegmuseum** er et teknisk industrielt museum, lokalisert ved Hunderfossen i Fåberg.  

Museet har om lag 4000 kvadratmeter innendørs utstillinger, en stor museumspark og en over 200 meter lang bergtunnel. Tunnelen er en del av Norsk fjellsprengningsmuseum. Sommeren 2019 åpnet Norsk kjøretøyhistorisk museum som gir en innsikt i bruk av kjøretøy i Norge. Samlingen inneholder ca 150 objekter, fordelt på biler, motorsykler, mopeder og tråsykler. Museet er nærmeste nabo til Hunderfossen Familiepark, har åpent hele året og har gratis inngang. 

Norsk vegmuseum åpnet i 1992, og er et etatsmuseum for Statens vegvesen. Det omfatter en stor museumspark med vegsystemer, anlegg, maskiner, utstyr og eldre bygninger, slik som skysstasjon, gjestgiveri, vegstasjon med smie og verksted, landhandel fra 1950-tallet og en Mobil bensinstasjon fra 1960-tallet. Arkitekt for byggingen var JAF arkitektkontor AS på Gjøvik.}

Museet har ansvar for bevaring, forskning og formidling av Statens vegvesens historie og norsk veghistorie forøvrig. Samlingene består av gjenstander, foto og privatarkivmateriale. 

Mobil-stasjonen som er gjenoppbygget ble opprinnelig oppført på Lillehammer i 1934 under navnet NOR. Den ble en del av Mobil-kjeden i 1960 og flyttet fra sentrum til Nordseterveien i 1966. 

I 2021 overtok museet en Lincoln K-serie som Kirsten Flagstad fikk i 1937. K-serien var stor og lukseriøs, og ble produsert i få eksemplarer. 


Fil:Norsk vegmuseum6674.JPG
Fil:Norsk vegmuseum6701.JPG
Fil:Norsk vegmuseum6650.JPG
Fil:Norsk vegmuseum6700.JPG
Fil:Norsk vegmuseum6690.JPG
Fil:Norsk vegmuseum6643.JPG
Fil:Norsk vegmuseum6684.JPG
File:Mobil bensinstasjon vegmuseum.jpg


## Referanser


## Eksterne lenker
*
Tim Westwood

**Tim Westwood** (født 3. oktober 1957) er en britisk DJ og programleder. Han presenterer blant annet den britiske versjonen av MTV-programmet ''Pimp My Ride''. Han har også ledet program på radio.

## Referanser


## Eksterne lenker
*
Mark Dacascos

**Mark Alan Dacascos** (født 26. februar 1964 i Honolulu i Hawaii) er en amerikansk skuespiller og kampsportutøver. Han vant mange mesterskap innen karate og kung fu mens han var mellom 7 og 18 år gammel. 

Dacascos ble skuespiller etter å ha blitt oppdaget av regissør Wayne Wang da han gikk ned en gate i Chinatown i San Francisco.

Dacascos har blant annet blitt nominert til en Saturn Award innen kategorien beste mannlige birolle i 2002 for sin rolle i filmen *Brotherhood of the Wolf*, som var en suksess i USA. Han spilte også i den kortvarige, men kritikerroste TV-serien *The Crow: Stairway to Heaven*, som var en oppfølging  av filmen The Crow fra 1994.

## Filmografi
* 2019 - John Wick: Chapter 3 – Parabellum
* 2007 - Code Name: The Cleaner
* 2001 - Ulvenes klan
* 1990 - Angel Town

## Referanser


## Eksterne lenker
* 
*
Liv Nilsen Garras

**Liv Nilsen Garras** (1943–2012) var en norsk lektor, som hadde sitt virke i Hellas, der hun underviste i norsk språk og oversatte norsk litteratur til gresk.

Garras arbeidet som lektor i norsk språk ved Institutt for fremmedspråk ved Universitetet i Aten. Hun oversatte dramatikk av Henrik Ibsen og Jon Fosse til gresk og utga en norsk-gresk ordbok.

Kongen tildelte i 2010 Garras St. Olavsmedaljen «for innsatsen sin for norsk-gresk kulturelt samband.»

## Utgivelser
* Liv Nilsen Garras: *Norsk-gresk ordbok*, Oslo: Ad infinitum, 2002, 640 sider, ISBN 82-92261-06-0

## Referanser
Pierre Brassau

**Pierre Brassau** er navnet på den fiktive avantgardekunstneren som slo igjennom ved en utstilling på Gallerie Christinae i Göteborg 1964. Opphavsmennene Eric Funk Farm, en kunstner som drev galleriet, og Ake «Dacke» Axelsson har jobbet som journalist i GT, ønsket å teste kulturetablissementet ved å gi sjimpansen Peter fra Borås Zoo et par børster og litt farge for å lage kunst. Deretter skrev GPs kunstkritker følgende:

Politiet ble varslet, men opphavsmennene kunne ikke dømmes.

## Referanser


## Eksterne lenker
* Pierre Brassau; avantgardekunstneren hos museumofhoaxes.com
Suburbikarisk bispedømme

Bispedømmene i Romas kirkeprovins (med unntak av Roma selv, som er provinsens metropolitanbispedømme) omtales som **suburbikariske bispedømmer** (av latin *sub urbe* = «under[lagt] byen [Roma]»). De er noen av de eldste bispedømmene overhodet, og har historisk hatt rollen som biskopen av Romas (dvs. pavens) nærmeste hjelpere i ledelsen av den katolske kirke. De suburbikariske bispedømmenes (titulær)biskoper utgjør derfor (sammen med enkelte orientalsk-katolske patriarker) den ranghøyeste klassen av kardinaler, *[[kardinalbiskop]]ene*.

Siden 1914 (da Ostia-Velletri bispedømme ble delt i to) fins det sju suburbikariske bispedømmer:
* Albano
* Frascati
* Ostia
* Palestrina
* Porto-Santa Rufina
* Sabina-Poggio Mirteto
* Velletri-Segni

Høyest rang har biskopen av Ostia, som bærer tittelen *kardinaldekan*. Han er leder for kardinalkollegiet og betraktes som kardinalbiskopenes primus inter pares.

Fordi kardinalbiskopene er opptatt med sine sentralkirkelige ledelsesoppgaver, har de suburbikariske bispedømmene i 1962 fått en ytterligere biskop hver, som skal ta seg av selve bispedømmet. Kardinalbiskopene er dermed strengt tatt titulærbiskoper i sine respektive bispedømmer.
Kirkeregionen Latium

**Kirkeregionen Latium** eller **Lazio** er en av Italias 16 kirkeregioner. Kirkeregionen har 5&nbsp;785&nbsp;000 innbyggere og et areal på 18&nbsp;317&nbsp;km², fordelt over 1458 sogn.

## Bispedømmer og kirkeprovinser
Kirkeregionen Latium består av 18 bispedømmer. Ett av dem er Roma bispedømme, dvs. pavens eget bispedømme, og dette gir denne kirkeregionen en særrolle. Kirkeregionen Latiums er også spesiell fordi samtlige av Latiums bispedømmer (og territorialabbedier) er direkte underlagt pavestolen. Bare sju av disse hører imidlertid til Romas kirkeprovins. De har spesielle særrettigheter og omtales som suburbikariske bispedømmer. De resterende bispedømmene er immediate, dvs. underlagt paven i egenskap av at han er kirkens overhode, men ikke i egenskap av hans status som metropolitt. Det fins ingen andre kirkeprovinser i kirkeregionen Latium.

## Geografisk utstrekning
Kirkeregionens geografiske utstrekning er nesten sammenfallende med den politiske regionen Latium. Sora-Aquino-Pontecorvo bispedømme omfatter også noen sogn som ligger i provinsen L'Aquila (Abruzzo), mens Montecassino abbedi har noen sogn i provinsen Caserta (Campania)

## Struktur
I den følgende oversikten er kirkeprovinsen fremhevet med fet skrift, og metropolitanbispedømmet med kursiv skrift.

* **Kirkeprovinsen Roma:**
** *[[Roma bispedømme]]*
** Albano bispedømme
** Frascati bispedømme
** Ostia bispedømme
** Palestrina bispedømme
** Porto-Santa Rufina bispedømme
** Sabina-Poggio Mirteto bispedømme
** Velletri-Segni bispedømme

* **Immediate strukturer:**
** Gaeta erkebispedømme
** Anagni-Alatri bispedømme
** Civita Castellana bispedømme
** Civitaveccia-Tarquinia bispedømme
** Frosinone-Veroli-Ferentino bispedømme
** Latina-Terracina-Sezze-Priverno bispedømme
** Rieti bispedømme
** Sora-Aquino-Pontecorvo bispedømme
** Tivoli bispedømme
** Viterbo bispedømme
** territorialabbediet Montecassino
** territorialabbediet Santa Maria di Grottaferrata (italo-albansk)
** territorialabbediet Subiaco
Trieste bispedømme

**Trieste bispedømme** er et romersk-katolsk bispedømme med sete i den nordøst-italienske havnebyen Trieste. Det er erkebispedømmet Gorizias eneste suffraganbispedømme. Trieste er et av Italias minste bispedømmer (bare Ischia og Pozzuoli er mindre): Det omfatter ikke en gang hele provinsen Trieste (Italias minste provins), siden dennes nordligste kommune (Duino-Aurisina) sogner til Gorizia.

Triestes katedral er San Guisto-domkirka, som ble bygd tidlig på 1300-tallet. Bispedømmet ledes siden 2009 av Giampaolo Crepaldi, som innehar en personlig erkebiskoptittel.

## Historie
Siden det 6. århundre er det dokumentert biskoper i Trieste, men sannsynligvis har byen vært bispesete mye tidligere. Trieste lå i kirkeprovinsen til patriarkatet Aquileia. Biskopen av Trieste var også på patriarkens side i striden med paven, som førte til at Aquileia og patriarkatets suffraganbispedømmer løsrev seg fra Roma i 567. 607 forsonet en del av patriarkatet seg med paven, deriblant biskopen av Trieste. Trieste ble dermed suffragan under «det nye Aquileia» (*Aquileia nova*) med sete i Grado. Først i 1180 &ndash; lenge etter at også «det gamle Aquileia» hadde forsonet seg med paven igjen &ndash; ble Trieste tilbakeført til Aquileias kirkeprovins.

948 hadde biskop Johan II fått tildelt den verdslige makten over byen og omegnet av kong Lothar II av Italia, og ble dermed fyrstbiskop. Byens befolkning krevde i tidens løp flere og flere rettigheter, og i 1295 ga biskop Brissa di Toppo avkall på sin verdslige makt, slik at Trieste ble en fristad. Fra 1459 falt retten til å velge biskopen til den tysk-romerske keiseren.

Da partriarkatet av Aquileia i 1751 ble delt i erkebispedømmene Udine og Gorizia, ble den habsburgske delen av kirkeprovinsen, som inkludert Trieste, lagt under Gorizia (tysk *Görz*). I tiårene som fulgte, ble bispestrukturene i Istria omstrukturert: Først ble Pedena bispedømme (kroatisk *Pićan*) opphevet og slått til Trieste i 1778. 1828 ble Capodistria bispedømme (slovensk *Koper*) fusjonert med Trieste til **Trieste-Capodistria bispedømme** i 1828 (slovensk *Tŕst-Koper*, kroatisk *Trst-Kopar*, tysk *Triest-Gafers*). Og til slutt ble Cittanova d'Istria bispedømme (kroatisk *Novigrad*) opphevet og slått til Trieste-Capodistria i 1831. Dermed hadde bispedømmet oppnådd sin største utstrekning og omfattet hele den nordlige istriske halvøy.

Etter første verdenskrig hadde Istria blitt avstått fra Østerrike-Ungarn til Italia, og på grunn av irredentismen ble den slovensk(språklig)e biskopen Andrej Karlin presset til å gå av i 1919. Bispedømmet har siden hatt italiensk(språklig)e biskoper. Etter andre verdenskrig kom Istria til Jugoslavia, mens Triestes omegn ble en fristat. 1947 ble det opprettet to apostoliske administrasjoner med sete i Koper og Pazin for den slovenske respektive kroatiske delen av bispedømmet. Disse delene ble i 1977, to år etter Osimotraktaten, definitivt løst fra Trieste-Capodistria bispedømme, som dermed fikk tilbake sitt opprinnelige navn, Trieste bispedømme. Den slovenske delen ble opphøyet til det gjenopprettede Koper bispedømme, og den kroatiske delen ble forent med Poreč-Pula bispedømme.
## Eksterne lenker
*
Kringkastingsrettigheter for VM i fotball 2010

FIFA har gjennom flere selskaper solgt **rettigheter for kringkasting av [[VM i fotball 2010]]**. Denne listen gir en oversikt over alle fjernsyns-, radio- og internettkanaler som har skaffet seg slike rettigheter. 

## Fjernsyn
TV-selskaper som har bekreftet at de vil vise noen eller alle kamper i HD-standard er i **fet skrift**. TV-selskaper som vil vise kamper i 3D er i *kursiv skrift*. 

### Noter



## Radio

## Internett

## Mobiltjenester

## Se også
* Kampoppsett til VM i fotball 2010

## Referanser
Harry T. Cleven

**Harry Thomas Cleven** (født 1940) er en norsk-amerikansk luthersk prest, redaktør og oversetter.

Cleven var redaktør i Nordmanns-Forbundets blad *The Norseman* og har særlig arbeidet med norsk utvandring til USA. Han har medvirket til utgivelsen og oversettelsen av flere bøker om dette temaet. Cleven har vært prest i den norske kirke i Minneapolis og i den amerikanske lutherske kirken i Oslo.

Kongen tildelte i 2010 Cleven St. Olavsmedaljen «for hans innsats for norsk-amerikanske kulturelle forbindelser.»

## Utgivelser
* Øyvind T. Gulliksen og Harry T. Cleven (red.): *Norwegian-American essays 2011*, Ottestad: NAHA-Norway. ISBN 978-82-7099-633-9
* Øyvind T. Gulliksen og Harry T. Cleven (red.): *Norwegian-American essays 2008. Migration and memory*, Oslo: NAHA-Norway, Det norsk-amerikanske historielaget, avd. Noreg / The Norwegian Emigrant Museum, 2008, ISBN 978-82-991461-66
* Orm Øverland og Harry T. Cleven (red.): *Norwegian-American essays 2004*, Oslo: NAHA-Norway, Det norsk-amerikanske historielaget, avd. Noreg / The Norwegian Emigrant Museum, 2004, ISBN 82-991461-9-4
* Harry T. Cleven m . fl. (red): *Norwegian-American essays 2001*, Oslo: NAHA-Norway, Det norsk-amerikanske historielaget, avd. Noreg / The Norwegian Emigrant Museum, 2001, ISBN 82-991461-8-6, h.

## Referanser
Roma bispedømme

**Roma bispedømme** er det viktigste bispedømmet i den katolske kirke ved at biskopen av Roma er overhode for hele den katolske kirke det vil si pave. Roma er ett av kristenhetens fem opprinnelige patriarkater. Den første biskop av Roma var apostelen Peter, og paven regnes som hans etterfølger.

I tillegg til å være pave og patriark (samt primas for Italia), er biskopen av Roma også metropolitt for kirkeprovinsen Roma. Selv om Roma bispedømme dermed er et metropolitanbispedømme (og selv om frasen «erkebiskop og metropolitt av kirkeprovinsen Roma» inngår i pavens offisielle tittel), har det ikke status som erkebispedømme, men omtales alltid som nettopp Roma *bispedømme*. De resterende bispedømmene i Romas kirkeprovins omtales heller ikke som ''suffragan''bispedømmer (som i alle andre kirkeprovinser), men som *[[suburbikarisk bispedømme|suburbikariske]]* bispedømmer.

De ortodokse og orientalsk-ortodokse kirker aksepterer biskopen av Roma som «høyeste patriark av den vestlige kirke», men ikke som overhode for kristenheten, som er katolisismens eget syn. Oppfattelsen av at biskopen av Roma har forrang er i praksis også gangbart i den anglikanske kommunion og et mindre antall andre protestantiske kirker, men ingen protestanter anerkjenner paven som overhode eller patriark.
## Eksterne lenker
*
Schottis på Valhall

**«Schottis på Valhall»** er en svensk sang fra 1945 med melodi og tekst av Ulf Peder Olrog. Sangen omtales ofte som «Opp och hoppa Tor» etter refrengets innledning.

Sangen handler om figurer fra norrøn mytologi, som blir humoristisk beskrevet. Det festes og danses schottis på Valhall.

Den er også vanlig som allsang.

## Norsk versjon
Alf Prøysen har skrevet en norsk tekst. Den norske titelen er identisk med den svenske. Prøysen med Willy Andresens orkester spilte den inn på singlen Philips P 353182 i 1961.

## Referanser
Kevin Nicol

**Kevin Nicol** (født 1982) er en skotsk fotballtrener og tidligere fotballspiller som er hovedtrener for .

## Referanser


## Eksterne lenker
*
Samling vid pumpen

**«Samling vid pumpen»** er en svensk sang fra 1945 med melodi og tekst av Ulf Peder Olrog.

Dialekten er fra Södermanland i Sverige. Slagsmålet mellom folk fra Tunaberg og Bulkhyttan, som sangen handler om, skal ha en viss historisk sannhet.

Olrog spilte den selv inn på plate med ekte sörmlandsk uttale, men det var en innspilling med Sigge Fürst fra 1945 som ble mest populær.

Bulkhyttan har nå et dansepalass med navn «Pumpen».

I 1999 spilte hardrockgruppen Candlemass inn sangen på cover-EP-platen *Candlemass sjunger Sigge Fürst*.

## Norske versjoner
Alf Prøysen har skrevet en norsk tekst. På norsk bærer den tittelen «Næsning på Hamarmart'n». Prøysen med orkester ga den norske versjonen ut som 78-plate på plateselskapet Columbia (Columbia GN 1440) i 1953.

The Monn Keys utgav sin versjon på EP-platen Triola TNEP-1035.

## Referanser
Graeme Murray

**Graeme Murray** (født 1984) er en canadisk tidligere kjelkehockeyspiller. Han fikk et virus da han var tre år gammel, som angrep nedre del av ryggmargen, noe som ga ham lammelser. 

Han debuterte på Canadas landslag som 15-åring, og i 2002 var han lagets yngstemann ved de paralympiske vinterlekene i Salt Lake City. 

## Meritter
* Paralympiske vinterleker 2014
** Bronse i kjelkehockey

* Paralympiske vinterleker 2010
** 4.-plass i kjelkehockey

* VM i kjelkehockey 2009
** Bronse

* VM i kjelkehockey 2008
** Gull

* Paralympiske vinterleker 2006
** Gull i kjelkehockey

* VM i kjelkehockey 2004
** 4.-plass

* Paralympiske vinterleker 2002
** 4.-plass

## Eksterne lenker
* Profil hos den canadiske paralympiske komité
* Profil på Hockey Canada
* Profil hos Vancouver 2010
Godøynes

**Godøynes** er en bygd på vestsida av halvøya Tverlandet i Bodø kommune i Nordland. Stedet ligger ved Saltenfjorden 15 kilometer sørøst for Bodø sentrum og 6,5 kilometer nordøst for Saltstraumen. Vest for Godøynes ligger Tverlandet naturreservat.

Lokalt har stedets navn har tradisjonelt blitt uttalt *Gaunes*, og skrivemåten har variert opp gjennom tidene. Ved havet er det hogd inn «GODØNÆS 1876» i berget og ved folketellingen i 1910 ble skrivemåten Godøynæs benyttet. 

Tidligere gikk Kystriksveien (riksvei 17) langs vestsida av Tverlandshalvøya, gjennom Godøynes. I 2009 ble veistykket erstattet av den nåværende riksveien på østsida.  Det er avkjørsel fra Gongstøkleiva vestover til Godøynes. I 2006 og 2007 foretok Tromsø museum arkeologiske utgravninger langs veitraséen fra Skålbones og et stykke nordover.

## Litteratur
**Bodin bygdebok* (Bd. 1, Første del s. 1-486, Annen del s. 487-877).  Bodø, 1961.
*Brekke, O., Rundhovde, G., & Sandøy, H.  *Saltendialekten*.  Fauske:  Skjerstad og Fauske bygdeboknemd, 2000.  237 s. 
*Coldevin, A.  *Bodø by 1816-1966*.  Bodø:  Bodø kommune, 1967.  575 s. 
*Festskrift til Straumen kirke 1886-1976.
*Frikirkekontakten.  Menighetsblad for Bodø/Tverlandet menighet. Juli 1981.
*Paul Knaplund.  *Moorings old and new:  Entries in an immigrant's log*.  Madison:  State Historical Society, 1963.  276 s.  /Inneholder beskrivelser av forholdene ved Saltstraumen og omegn da forfatteren vokste opp (1885–1906) og ved senere besøk der (i 1916 og 1923)./
**Saltstraumboka 2008*.  Utgitt av Saltstraumen Museum.  120 s.
**Saltstraumboka 2009*.  Utgitt av Saltstraumen Museum.  128 s.
**Saltstraumboka 2010*.  Utgitt av Saltstraumen Museum.  96 s.
**Saltstraumboka 2011*.  Utgitt av Saltstraumen Museum.  96 s.
**Saltstraumboka 2012*.  Utgitt av Saltstraumen Museum.  120 s.
Koper bispedømme

**Koper bispedømme** er et romersk-katolsk bispedømme i det sydvestlige Slovenia. Det er dokumentert biskoper i Koper siden 500-tallet. Havnebyen er dermed det eldste av Slovenias seks bispeseter.

## Historie
Etter allerede å ha inngått i personalunion med Trieste bispedømme fra 700- til 1100-tallet, ble begge bispedømme i 1828 forent til *Trieste-Koper bispedømme* (italiensk *Trieste-Capodistria*, slovensk *Tŕst-Koper*, kroatisk *Trst-Kopar*, tysk *Triest-Gafers*). Dette bispedømmet inkluderte også de tidligere bispedømmene Pićan og Novigrad, som ble opphevet i hhv. 1778 og 1831, og omfattet dermed hele den nordlige istriske halvøy.

Etter andre verdenskrig kom Istria til Jugoslavia, mens Triestes omegn ble en fristat. 1947 ble det opprettet to apostoliske administrasjoner med sete i Koper og Pazin for den slovenske respektive kroatiske delen av bispedømmet. 1977, to år etter Osimotraktaten, ble den slovenske administrasjonen opphøyet til bispedømme, og Koper bispedømme dermed gjenopprettet. Også de slovenske sognene av Gorizia og Gradisca erkebispedømme inngikk i det gjenopprettede bispedømmet, som ble lagt til Ljubljanas kirkeprovins.

Samtidig skiftet den delen av Trieste-Capodistria bispedømme som fremdeles lå i Italia, navn tilbake til *Trieste*, mens den kroatiske administrasjonen ble forent med Poreč-Pula bispedømme.
## Eksterne lenker
*
Greg Westlake

**Gregory Westlake** (født 12. juni 1986 i North Vancouver) er en canadisk kjelkehockeyspiller. Han amputerte begge beina da han var 18 måneder gammel. 

Han begynte å spille kjelkehockey i 2001, på Mississauga Cruisers, og debuterte på det canadiske landslaget i 2003

## Meritter
*Paralympiske vinterleker 2014
**Bronse i kjelkehockey

*Paralympiske vinterleker 2010
**4.-plass i kjelkehockey

*VM i kjelkehockey 2009
**Bronse

*VM i kjelkehockey 2008
**Gull (Greg scoret vinnermålet, 8 sekunder før slutt) 

*Paralympiske vinterleker 2006
**Gull i kjelkehockey

*World cup i kjelkehockey 2005
**Sølv

*VM i kjelkehockey 2004
**4.-plass

## Eksterne lenker
* Profil hos den canadiske paralympiske komité
* Profil på Hockey Canada
* Profil hos Vancouver 2010